चूंकि विदा चुंबन की संभावना सदैव ही रहती है – और माना जा सकता है कि कि यह आपकी इच्छा भी है – तो देरी करने के स्थान पर शुरुआत शीघ्र करने में ही भलाई है। अन्यथा, विदा लेते समय आपको लगेगा कि आपके बीच में एक खाई है और चूमने के लिए झुकना, बहुत ही दिखावटी और अटपटा लगेगा। लड़कों, मिलन का एक बुरा अंत तो तब होता है, जब आप अंतिम क्षण में घबरा कर उसके गालों को चूम कर भागने लगते हैं और उससे भी बुरा वह होता है जब वह कहती है कि “तुमसे मिलकर मुझे अपने भाई की याद आती है”। जब आप अपने साथी को कार अथवा द्वार की ओर ले जा रहे हों तब अपना हाथ (या कोट) अपने साथी के कंधों अथवा पीठ पर रखें। यह एक साथ, छूने के प्रतिबंध को तोड़ता है, सहजता से आपके साथी को आपकी नीयत के संबंध में पता चलने देता है, और आपको अत्यंत निकट खड़ा होने का एक बहाना देता है। यदि आपका साथी अपने शरीर को आपसे दूर की ओर झुकाने लगता है या दूरी बनाने में जल्दी करने लगता है, तब वह विदा चुंबन पूर्ण करने का प्रयास मत करिए – और उसे इज्ज़त का प्रश्न बनाने की मूर्खता मत करिए। बस एक बड़ी मुस्कान के साथ,  एक साथ बिताए गए समय के लिए धन्यवाद दीजिये और अपने काम पर चलते बनिए। सीधी सच्ची बात यह ही हो सकती है कि आपका साथी अभी चुंबन के लिए तैयार ही न हो। निकट खड़े हो कर नज़रें मिलाना, इस बात की एक जानी बूझी पहचान है कि बस अब मिलनोपरांत चुंबन होने ही वाला है।  यदि नज़रबंदी लंबी हो जाये तो उसे तोड़ दीजिये और फिर से, आवश्यकता समझते हुये, नज़रें मिलाइए; क्योंकि प्रश्नवाचक निगाहों से साथी को घूरने के स्थान पर, उसके चारों ओर देखते रहना ही अधिक उचित है। रोमांस बनाए रखते हुये नज़रें हटाने का एक अच्छा तरीका यह है कि अपने साथी के होंठों की ओर दृष्टिपात किया जाये। अपनी नीयत को इतनी स्पष्टता से ज़ाहिर करना अटपटा लग सकता है, केवल इतना जान लीजिये कि, अपने साथी को पहले से इशारा दे देने से, आपका चुंबन कहीं सहजता से हो सकता है और यह भी संभावना हो जाएगी कि आपका मिलन-सत्र शानदार हो जाये। दूसरी ओर, अचानक किए गए चुंबन के प्रयास में नाक और दाँतों  के टकराने या यकायक पीछे हटने जैसी अटपटी घटनाओं की संभावना हो सकती है। जब लोग घबरा जाते हैं, तो उसके बदले में वे अक्सर “किसी भी” विषय पर बात करने लगते हैं, और चूमने की समभावनाएँ समाप्त कर देते हैं।  न तो आपको बातचीत एकाएक बंद करने का प्रयास करना चाहिए, जिससे ऐसा...

TL;DR in Chinese:
接近对方。 观察对方的反应。 保持眼神接触。 别再说话了。 想办法摆脱接吻的心理障碍。 保持简单。 根据对方的反应进行。